黎曉陽

黎曉陽係香港唱作人。從街頭走到舞台，以結他伴奏唱彈演出；2020年因為到美國進修而暫別香港樂壇，直至2021年仍然無新歌發佈嘅消息。

簡歷
自細鍾意唱歌，喺2009年嬴得18區超新聲歌唱比賽冠軍，以及喺海港城 Battlestage 歌唱比賽贏得亞軍。

中七畢業後，Michael 放低書包，全情投入音樂之路，過程中擔任著名音樂人陳輝陽喺私人助理之餘，並自學結他，學習自彈自唱。

苦練幾個月後，佢偶然一次機會喺街上睇到有人喺街頭演唱，於是鼓起勇氣詢問對方可唔可以畀佢試下，於是做咗人生第一次喺街頭演出，從此就開始幾年喺街頭演唱嘅生涯。

初期係個人表演，Michael喺十八歲嗰年創作咗第一首由自己作曲、填詞嘅作品《Cope with life》。

至2012年5月，Michael同三位志同道合嘅音樂愛好者組成咗「傻喇士多 – Sollasedo」，擔任主音同結他手，逢星期五、六喺街頭演唱，一致為真誠嘅音樂同開放公共空間而努力。

2013年參與MOOV「與你音樂同路」廣告。

喺兩年間Michael喺唔同地方作表演同街頭即興音樂演出，憑著清澈柔和嘅聲線，逐漸建立個人演繹風格。

呢段時間，佢遇到唔少伯樂例如音樂創作人馮穎琪、謝國維等，佢哋慢慢帶佢走上獨立歌手之路。

被佢街頭同現場表演嘅真摯同熱情打動，Michael亦多次被邀請喺各類活動作特別演出，包括李志清注目速寫作品展、亞洲國際博覽館之張學友世界巡迴演唱會Soliton Live 同埋Jason Mraz “Tour is a Four Letter Word” Pre-show等。

2014年，Michael出版首張CD Single《天行者》。並喺同年創作同發表咗單曲《撐著》。

2015年，透過眾籌，黎曉陽開咗第一個音樂會，投資者包括王菲個女竇靖童同黃子華。並發行佢第二張CD《上上下下左右左右BA Start》。

同年亦為電影《陪安東尼度過漫長歲月》主題曲作曲，歌名為《陪你度過漫長歲月》，英文版本為《Sleep alone》，由陳奕迅主唱。

2016年，參演電影《暗色天堂》。6月簽約寰亞唱片成旗下歌手。同年11月25號，獲邀成為Clockenflap音樂及藝術節其中一名表演歌手。

2017年12月，發行第三張CD《Some Things I Keep to Myself Some Things I Share》，並於同月15號舉行新碟Launch Party。

2018年4月，推出單曲《My England Ain't No Good》，以幽默手法描寫香港人日常使用嘅港式英語。

2020年3月16日，出版第四張個人專輯《before I forget》。黎曉陽原本計劃喺電車上舉行音樂會；不過遇上新冠肺炎，佢要揾過第二啲辦法。此外，黎更計劃喺同年5月到美國進修瑜伽；派台歌曲《黑鏡》為佢嘅暫別作。

音樂作品

個人專輯

專輯未收錄歌曲
愛與夢飛行
伴你度過漫長歲月
請你關掉手提電話
敗部
My England Ain't No Good
GOST

派台歌曲成績 

{| class="wikitable" cellpadding="1"
|-
! style="background:#B47ADC; color:white"  colspan="8" | 各台冠軍歌總數
|-
| rowspan="2"|四台  || width="50"| 903 || width="50"| RTHK || width="50"| 997 || width="50"| TVB || colspan=3 width="160"| 備
|-
| 0 || 0 || 1 || 0 || colspan=2|  四台冠軍歌總數：0
|-
| rowspan="2"|五台  || width="50"| 903 || width="50"| RTHK || width="50"| 997 || width="50"| TVB || width="50"| ViuTV || width="260"| 備
|-
| 0 || 0 || 0 || 0 || 0 || 五台冠軍歌總數：0|}
喺榜上
未能上榜
冇派往該台
兩週冠軍
包括2020年後嘅冠軍歌
2020年起

創作作品

2013年

黎曉陽 - Cope with Life

2014年

黎曉陽 - 撐著

2015年

陳奕迅 - 陪你度過漫長歲月
陳奕迅 - Sleep alone
黎曉陽 - 升降機
黎曉陽 - 快樂很慢
黎曉陽 - 最陌生的熟悉人
黎曉陽 - 香港傑出廢青
黎曉陽 - 邊度起身邊度跌返低
黎曉陽 - 真偽文青
黎曉陽 - 永遠很近

2016年

黎曉陽 - 請關掉手提電話
黎曉陽 - 敗部

2017年

黎曉陽 - I Will Be Alright
黎曉陽 - 萬花筒
黎曉陽 - Mr. Weather Man
黎曉陽 - 自由泳
黎曉陽 - 盡
黎曉陽 - 自由泳

2018年

鍾漢良 - 不憂傷的愛
黎曉陽 - My England Ain't No Good

2019年

黎曉陽 - Ride Along
黎曉陽 - I Don't Know
黎曉陽 - 阿茲與海默
黎曉陽 - 拾荒者之歌

演出

主持電台節目
2016年
香港電台第二台︰廢青自修室

電影
2016年
暗色天堂

音樂會及現場表演
2016年
2016年10月6號 Dr.Martens Stand for something Hong Kong 2016
2016年11月25號 Clockenflap音樂及藝術節

電視節目
2016年
Busking 不停音樂
2020年
Chill Club
地產仔

微電影
2015年
第二屆【微電影「創+作」支援計劃 - 《女神‧搖滾‧珍寶珠》

獎項

香港男歌手
香港唱作人
黎氏